Rootsituru plats
Rootsituru plats on haljak Haapsalu vanalinnas Haapsalu vanalinna muinsuskaitsealal aadressil Karja tänav 1. Rootsiturult algab Haapsalu peatänav Karja tänav, platsiga piirneb Ehte tänav. Rootsiturg oli veel 20. sajandi algul lage plats, kus peeti kalaturgu. 1930. aastatel rajati pisike haljasala linnakaevuga, mille kaunistamiseks telliti skulptor Juhan Raudsepalt skulptuur “Poiss kalaga”, mis paigaldati 1936. aastal.